ПРИХОДИ

У првих шест месеци ове године укупно остварење планираних буџетских прихода и примања износи 172.928.763,08 динара (заједно са додатним приходима буџетских корисника и пренетим неутрошеним средствима). Посматрано по врстама јавних прихода и примања остварења су следећа :

* Порез на доходак,добит и капиталне добитке је остварен са 39.909.692,70 динара или 16,90 % у односу на план за целу буџетску годину. Овај параметар је употребљен и за обрачун остварења осталих врста прихода.Највише је наплаћено пореза на зараде -32.841.959,93 динара и пореза на остале приходе – 3.871.362,49 динара ;
* У првих шест месеци ове године остварење пореза на имовину је 27.409.028,65 динара и износи 18,40 % у односу на план за целу буџетску годину . Највише је наплаћено пореза на имовину од обвезника који не воде пословне књиге – 10.684.225,46 динара , обвезника који воде пословне књиге – 8.57.171,72 динара и пореза на пренос апсолутних права 6.625.765,01 динара ;
* Порез на добра и услуге је остварен са 11.381.953,17 динара или 42,16 %.Највише је наплаћено боравишне таксе – 9.412.257,37 динара ;
* Други порези (ком. такса за истицање фирме) су остварени са 26,07 % ( 2.608.928,23 динара );
* Трансфери од других нивоа власти износе 46,05 % од планираних за 2016.годину;
* У првих шест месеци приходи од имовине су остварени са 29,27 % .Овде припадају и средства од давања у закуп државног пољопривредног земљишта (12.952.782,58 динара ) која ће највећим делом бити реализована у другој половини 2016. године;
* Остварење прихода од продаје добара и услуга износе 7.079.000,00 динара или 7,11 % од укупно планираних ;
* Приходи од новчаних казни и одузете имовинске користи су остварени са 21,88 % у односу на планиране ;
* Остварење мешовитих и неодређених прихода износи 591.330,42 динара или 16,65 %;
* Примања од продаје земљишта износе 513.200,00 динара у првој половини 2016.године ;

У другој половини фискалне године буџетски приходи имају значајније остварење у односу на прву половину године.

РАСХОДИ

У првих шест месеци 2016. године укупно извршење расхода износи 176.122.444,43 динара (заједно са расходима из додатних прихода буџетских корисника) што је 24,06 % у односу на план.

У разделу 1-Скупштина општине је утрошено 6.176.973,82 динара .Од овог износа 3.741.029,56 динара је утрошено за скупштину општине , а 2.435.944,26 динара за рад општинске изборне комисије .

У разделу 2- Председник општине је утрошено 4.251.281,50 динара .

У разделу 3- Општинско веће је утрошено 1.690.141,32 динара динара .

Раздео 4 -Општинска управа

-Општинска управа –функција 130.Укупно је утрошено за првих шест месеци 2016.године 30.995.756,25 динара .Осим обавеза из текућег периода ,како код Општинске управе тако и код осталих буџетских корисника , измириване су и обавезе из претходног периода;За плате запослених је исплаћено 12.960.480,33 динара (плате председника општине ,председника скупштине и заменика председника општине су исказане у претходним разделима ).За сталне трошкове је

исплаћено 4.740.746,84 динара .Овде су садржани трошкови платног промета – 202.905,92 динара , услуге за електричну енергију – 1.208.583,60 динара ,утрошак гаса 672.310,05 динара , услуге водовода 107.431,66 динара , комуналне услуге 80.474.,04 динара , услуге телефона и интернета 2.009.842,037 динара (овде је садржан и део обавеза који се односи на 2015.годину а плаћен је у овој години ) , услуге поште 255.806,30 динара и за расходе осигурања је плаћено 130.080,00 динара ; За услуге по уговору је исплаћено 2.599.071,13 динара . Овде су садржани трошкови израде и одржавања софтвера и рачунара – 1.125.086,26 динара ,претплате на стручне часописе -266.240,00 динара (овај износ се односи на целу годину ) , услуге вештачења - 208.227,86 динара , репрезентација – 149.011,60 динара .Код специјализованих услуга плаћано је ангажовање радника за обезбеђење и одржавање хигијене .За текуће поправке и одржавање је плаћено 683.04,84 динара – одржавање зграда 126.284,84 динара ,поправка возила 267.540,00 динара и одржавање опреме 289.780,00 динара (замена тонера ) .За материјал је плаћено 899.641,93 динара ( канцеларијски материјал 231.798,47 динара ,гориво 294.643,44 динара) ;За накнаде штете за повреде је исплаћено 1.572.739,83 динара .Код издатака за нефинансијску имовину плаћена је последња ситуација за реконструкцију зграде „Касина „ у Врднику у износу од 2.385.382,30 динара и друга половина износа за набавку путничког возила – 836.814,00 динара .

- За јавни ред и безбедност у првих шест месеци је утрошено 581.508,00 динара за видео надзор раскрснице ;

-За функцију вишенаменски развојни пројекти је утршено 2.148.203,67 динара ;

-За отплате обавеза на основу узетих кредита укупно је утрошено 25.000.462,43 динара ;

-За услуге информисања је утрошено 2.002.520,20 динара,

- Расходи за утрошену електричну енергију за уличну расвету износе 3.193.857,27 динара ;

-Т.О.О. Ириг је из буџета трансферисано 4.541.169,07 динара ;

-За финансирање Агенције за рурални развој општине Ириг је утрошено 1.491.099,56 динара ;

-Трошкови превоза ученика основних школа износе 2.201.430,00 динара;

-О.Ш.“Доситеј Обрадовић“ из Ирига је трансферисано 5.049.728,61 динара,О.Ш.“Милица Стојадиновић Српкиња“ из Врдника 2.471.827,73 динара ,а С.С.Ш. „Борисав Михајловић Михиз“ из Ирига 4.840.385,52 динара;

За програм социјалне заштите је из буџета утрошено 10.085.793,02 динара и из додатних извора 6.236.043,48 динара што укупно износи 16.321.836,50 динара .У додатним изворима средства европске уније износе 6.221.043,48 динара за пројекат увођење нове услуге за особе са инвалидитетом ;

-Дом здравља „Ириг“ из Ирига је финансиран са 2.276.804,37 динара;

- За функцију услуге рекреације и спорта је утрошено 4.048.217,39 динара ;

-Из буџета општине Ириг је за месне заједнице утрошено укупно 3.011.946,91 динара.МЗ Ириг је трансферисано 256.000,00 динара (плата) , МЗ Врдник 946.000,00 динара ,МЗ Нерадин 162.000,00 динара ,МЗ Јазак 801.000,00 динара ,МЗ Ривица 203.000,00 динара ,МЗ Шатринци 424.000,00 динара ,МЗ Крушедол Прњавор 169.000,00 динара и МЗ Мала Ремета 44.000,00 динара .Средства су највећим делом утрошена за текуће одржавање облеката .

. Код Фонда за грађевинско земљиште и л.н.п.. је утрошено 22.335.974,32 динара.Већи део ових средстава чини измиривање обавеза по основу извршених услуга Ј.П.“Комуналац“.

- Општински Фонд за развој пољопривреде је утрошио 11.194.412,06 динара .Највећи део је утрошен за измиривање обавеза из претходне године;

-За Д.У.“Дечија радост „ из Ирига је из буџета општине издвојено 10.962.384,94 динара,утрошена средства из додатних извора износе 4.797.000,00 динара ,што укупно чини 15.759.384,94 динара;

-За Српску читаоницу је из буџета утрошено 2.276.278,75 динара;

-За подстицаје културном стваралаштву у општини Ириг је утрошено 800.677,00 динара;

-Раздео 5-Општинско јавно правобранилаштво је утрошило 627.347,24 динара .

Из наведених података се може закључити да су у првих шест месеци 2016.године измириване обавезе неопходне за функционисање буџетских корисника.